420.02 REGOLAMENTI DWAR IL-PROĊEDURI TA’ L-ASIL (APPLIKAZZJONI GĦAL DIKJARAZZJONI) L-AVVIŻ LEGALI 253 ta’ l-2001. L-AVVIŻ LEGALI 253 ta’ l-2001. 1. Titolu. It-titolu ta’ dawn ir-regolamenti huwa Regolamenti dwar il-Proċeduri ta’ l-Asil (Applikazzjoni għal Dikjarazzjoni). 2. Tifsir. Kap. 420. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, t-tifsiriet mogħtijin fl-artikolu 2 ta’ l-Att dwar ir-Rifuġjati, hawnhekk iżjed ’il quddiem f’dawn ir-regolament imsemmi bħala "l-Att", għandhom ikunu wkoll applikabbli f’dawn ir-regolamenti. 3. Applikazzjoni fil-proċeduri ta’ l-asil. (1) Persuna li tkun qegħda t fittex asil f’Malta għandha tiġi intervistata minn uffiċjal ta’ l-immigrazzjoni kemm jistaq’ jkun malajr wara li tkun għamlet l-ewwel talba tagħha, bil-fomm jew bil-miktub, biex tapplika għal asil f’Malta. (2) L-uffiċjal ta’ l-immigrazzjoni involut għandu jgħarraf lill-persuna li tkun qegħda tfittex l-asil, meta jkun possibbli b’lingwa li dik il-persuna tkun tifhem, jew, fejn ikun meħtieġ, bl-għajnuna ta’ interpretu, li hija tkun tista’ tapplika għal dikjarazzjoni ta’ status ta’ rifuġjat skond l-artikolu 8 ta’ l-Att. (3) L-uffiċjal ta’ l-immigrazzjoni għandu jinforma lill-applikant: (a) li kull informazzjoni minnu mogħtija għandha tibqa’ konfidenzjali; (b) li jkollu jedd għall-għajnuna ta’ avukat matul iż-żmien kollu tal-proċeduri ta’ l-asil; (ċ) li jkollu jedd jagħmel kuntatt mal-Kummissarju Għoli; (d) li jkollu jedd jippreżenta l-każ tiegħu kollu kemm hu u li jagħmel sottomissjonijiet lill-Kummissarju; (e) dwar l-obbligu li għandu li jikkopera għalkollox ma’ l-awtoritajiet, partikolarment mal-Kummissarju, u li jagħti informazzjoni rilevanti għall-applikazzjoni tiegħu; u (f) li rifjut min-naħa tiegħu, mingħajr raġunijiet validi, li jagħti xi informazzjoni mitluba mill-Kummissarju jew li jikkopera għalkollox ma’ l-awtoritajiet tista’ twassal għas-sospensjoni jew it-terminazzjoni tal-proċeduri ta’ l-asil għar-rigward kemm ta’ l-applikazzjoni tiegħu u, fejn dan ikun japplika, għal dik ta’ xi membru dipendenti tal-familja tiegħu. (4) (a) Malajr kemm jista’ jkun possibbli, dak l-uffiċjal ta’ l-immigrazzjoni għandu jassisti lill-applikant biex jimla’ l-formola ta’ l-applikazzjoni għal dikjarazzjoni, fejn ikun possibbli bl-assistenza ta’ interpretu. Kopja tal-formola, kif ukoll kopja ta’ xi dikjarazzjoni bil-miktub magħmula mill-applikant, għandhom jiġu mgħoddija lill-persuna interessata, lill-Kummissarju u lill-Kummissarju Għoli. (b) Applikazzjoni taħt dawn ir-regolamenti għandha ssir bil-miktub fuq il-formola preskritta li hemm fl-Iskeda. (5) Il-Kummissarju, jew persuna delegata minnu, għandhom mill-aktar fis wara li jiġu riċevuti l-applikazzjoni flimkien mal-kopji jew dokumenti oħra relevanti fil-pussess ta’ l-applikant, jagħmlu arranġamenti għal smigħ personali ma’ l-applikant. Notifikazzjoni tagħha għandha tingħata lill-Kummissarju Għoli. (6) Fejn persuna li tkunġa fit-territorju ta’ Maltatur ix-xewqa tagħha li tfittex l-asil f’Malta, kemm verbalment jew bil-miktub, hi għandha immedjatament tiġi riferuta lill-Uffiċċju tal-Kummissarju għar-Rifuġjati. (7) Il-Kummissarju, jew persunahekk delegata, għandhom jiproċedu taħt is-subregolamenti (2),) minflok l-uffiċjal ta’ l-immigrazzjoni, u jagħmlu l-arranġamenti għal smigħ personali ma’ l-applikant. (8) Kap. 285. Kap. 285. Meta lill-Kummissarju jkun jidhirlu li tifel jew żagħżugħ taħt l-età ta’ tmintax-il sena jkun qed ifittex asil u ma jkunx taħt il-kustodja ta’ xi persuna, huwa għandu minnufih jgħarraf lill-awtoritajiet kompetenti skond ma hemm fl-Att dwar Tfal u Ż għażagħ (Ordnijiet għall-Ħarsien), u d-disposizzjonijiet ta’ l-imsemmi Att għandhom ikunu japplikaw għar-rigward ta’ dak it-tifel jew żagħżugħ. It-talba tiegħu għandha, madankollu, tiġi eżaminata b’konsiderazzjoni xierqa għall-bżonnijiet speċifiċi tiegħu, wara li jiġi maħtur kustodju.